
	Nr.
crt.
	Articolul
vizat
	Persoana/
instituţia care a formulat propunerea
	Propunerea formulată
	Scurtă justificare

	1.
	Art.1 alin.(2)
	SNGJ Dicasterial
	„(2) Personalul prevăzut la alin. (1) are dreptul la următoarele tipuri de concedii:
a)Concediu de odihnă;
b)Concediu pentru formare profesională;
2c) Concediu pentru studii de specialitate sau participarea la alte forme de specializare organizate în țară sau străinătate;
d) Concediu pentru pregătirea şi susținerea concursurilor de promovare, prevăzute de Legea nr. 11/ 2024, de doctorat;
e)Concediu fără plată;
f)Concediu medical;
g)Concediu medical pentru accident de muncă sau boală profesională;
h)Concediu medical pentru îngrijirea pacientului cu afecțiuni oncologice;
i)Concediu de risc maternal;
j)Concediu de maternitate;
k)Concediu paternal;
l)Concediu pentru creșterea copilului;
m)Concediu pentru îngrijirea copilului bolnav;
n)Concediu pentru îngrijirea copilului cu dizabilități;
o)Concediu pentru evenimente deosebite;
p)Concediu pentru carantină;
r)Concediu de acomodare;
s)Concediu de îngrijitor;
t)Concediu pentru salariatele care urmează o procedură de fertilizare, «in vitro».”
	În acord cu prevederile Art. 274 din Legea nr. 11/2024 coroborate cu cele din Codul Muncii precum și alte prevederi din actele normative în vigoare la prezenta dată, grefierii şi alte categorii de personal care ocupă funcţii de specialitate în cadrul instanţelor judecătoreşti și al parchetelor de pe lângă acestea pot beneficia de nu mai puțin de 15 concedii distincte.

Toate tipurile de concedii își regăsesc corespondent în legislația națională iar normele speciale trebuie să cuprindă, în mod obligatoriu, cel puțin totalitatea normelor generale care nu contravin prevederilor Legii nr. 11/2024.


	2.
	Art.2 alin.(4)
	SNGJ Dicasterial
	„(4) Preşedinţii instanţelor judecătoreşti şi, după caz, conducătorii parchetelor de pe lângă aceasta au obligația să asigure efectuarea concediului de odihnă de către personalul prevăzut la art. 1 alin. (1) în cursul anului calendaristic în care s-a născut acest drept.”
	Potrivit Directivei europene 88/2003 și Art. 146 din Codul Muncii, concediul de odihnă anual este un drept garantat tuturor salariaților din România. 

Dreptul la concediu de odihnă nu poate fi limitat prin Regulament de către CSM, așa cum nici angajatul nu poate renunța și nu poate ceda zilele libere garantate prin lege.

Prin această propunere se creează o situație în care, aparent, există o programare a concediilor de odihnă, deci angajatorul cunoaște dispozițiile legale și, tot aparent, le respectă pentru o parte dintre salariați, în timp ce pentru o altă parte ignoră aceste drepturi sau chiar le limitează.

În cazul concediului de odihnă nu discutăm numai despre un drept al salariatului, ci și despre o obligație a acestuia „de a efectua în natură (efectiv) concediul de odihnă anual în perioada în care a fost programat”, nefiind posibilă nici măcar renunțarea la acest drept. Practic, din momentul stabilirii perioadei de concediu pentru fiecare salariat sau pentru fiecare categorie de salariați, după caz, avem deja un aspect clar, salariații având posibilitatea de a-și planifica această perioadă de repaus anual în mod corespunzător.

Angajatorul nu poate refuza sau limita dreptul salariatului la concediu de odihnă anual plătit, având o singură posibilitate, respectiv rechemarea salariatului din concediu „pentru interese urgente care impun prezența salariatului la locul de muncă”, dar „are obligația de a suporta toate cheltuielile salariatului și ale familiei sale, necesare în vederea revenirii la locul de muncă, precum și eventualele prejudicii suferite de acesta ca urmare a întreruperii concediului de odihnă”.

Observăm că Legiuitorul nu a prevăzut situația în care angajatorul ar refuza sau ar condiționa dreptul la concediu de odihnă, ci exclusiv cazul în care salariatul se află deja în concediu și poate fi rechemat, respectând dispozițiile art. 151 alin (2) din Cod. Altfel spus, orice altă situație reprezintă o încălcare a unui drept fundamental, iar lipsa personalului nu poate reprezenta un motiv în aceste situații.

O astfel de situație poate face inclusiv obiectul unei sesizări privind tratamentul discriminatoriu și, în funcție de context, poate conduce chiar la concluzia unei hărțuiri morale la locul de muncă, dacă sunt avute în vedere situații de stres și/sau epuizare fizică.

Scopul concediului anual de odihnă plătit este acela de a-i oferi salariatului o perioadă de repaus anual, conform Directivei europene 88/2003, pentru protejarea acestuia.

	3.
	Art.3
	SNGJ Dicasterial
	„Art. 3 - Personalul prevăzut la art. 1 alin. (1) care îndeplineşte, în condiţiile legii, prin cumul, pe lângă funcţia de bază de la instanţe sau parchete, o funcţie didactică în învăţământul superior acreditat are dreptul la concediu de odihnă plătit astfel cum a fost negociat şi stabilit în contractul individual de muncă/raportul de serviciu sau contractul colectiv de muncă.”
	Conform art. 106 din Codul Muncii, salariatul încadrat cu contract de muncă cu timp parţial se bucură de drepturile salariaţilor cu normă întreagă, în condiţiile prevăzute de lege şi de contractele colective de muncă aplicabile.

Concediul de odihnă al salariaţilor cu CIM cu timp parţial nu se mai calculează proporţional cu timpul efectiv lucrat, adică în funcţie de norma de muncă, salariaţii având dreptul, indiferent de norma de lucru, la un concediu de odihnă anual, astfel cum a fost negociat şi stabilit în contractul individual de muncă.

CSM nu poate interveni prin prezentul regulament în clauzele CIM al persoanelor care îndeplinesc o funcţie didactică în învăţământul superior acreditat.

Conform art. 145 alin. (1) din Codul muncii, durată minimă a concediului de odihnă este de 20 de zile lucrătoare. Aşadar, durata minimă a concediului de odihnă pentru un contract de muncă cu timp parţial de o oră pe zi, respectiv 5 ore pe săptămână, este de 20 de zile lucrătoare. Astfel, durata efectivă este cea negociată de părţi şi înregistrată în contractul individual de muncă şi nu poate fi mai mică de 20 de zile lucrătoare.

Trebuie ținut cont și de modul în care este dispusă activitatea în cadrul unei săptămâni de lucru. În funcţie de acest calcul, se va calcula şi durata concediului de odihnă.

În plus, trebuie avut în vedere faptul că orice concediu de odihnă se calculează în funcţie de zilele lucrate şi nu în funcţie de ore, şi se calculează pentru fiecare contract în parte.

	4.
	Art.5 alin. (2)
	SNGJ Dicasterial
	„(2) Efectuarea concediului de odihnă în anul următor este permisă numai în situaţiile prevăzute de legi și prezentul regulament.”
	Această completare relevă abrogarea expresă indirectă, care reprezintă o formă a abrogării, ca procedeu de încetare a acţiunii unei norme de drept speciale ca urmare a intrării în vigoare a unei norme noi contrare (lex posterior derogat priori), astfel cum abrogarea a fost constant definită în doctrină.

Per a contrario este posibilă abrogarea unei norme speciale sau cuprinse într-un act normativ special printr-o lege generală ulterioară, dacă există o dispoziţie legală expresă în acest sens, fiind aplicabil principiul lex posterior derogat priori, şi nu principiul specialia generalibus derogant.

	5.
	Art. 7 alin. (2)
	SNGJ Dicasterial
	„(2) Compensarea în bani a concediului de odihnă neefectuat este permisă numai în cazul încetării raportului de muncă. 

(21) În situațiile prevăzute la art. 11 indemnizația aferentă concediului de odihnă neefectuat se suportă de instituția la care a funcționat personalul prevăzut la Art. 1, până la data încetării raportului de muncă.


(23) În cazul decesului suma reprezentând compensarea în bani a concediului de odihnă neefectuat se va acorda membrilor de familie, conform legii.”
	În acord cu Art. 13 din prezenta propunere, judecătorii CJUE au decis în cauzele C-569/16 și C-570/16, că banii pentru zilele de concediu de odihnă neefectuate de un salariat care a murit trebuie să ajungă la moștenitorii acestuia.
Decesul unui grefier sau altei categorii de personal nu determină stingerea dreptului său la concediu anual plătit.
În concluzie, nu trebuie exclusă posibilitatea moștenirii banilor pentru concediul de odihnă neefectuat al unui salariat decedat, întrucât moștenitorii își pot motiva cererea direct în baza dreptului Uniunii Europene, ceea ce ar conduce la litigii pe rolul instanțelor de judecată precum și penalități în sarcina statului român. 

Pe de altă parte, Regulamentul privind concediile judecătorilor și procurorilor prevede această posibilitate de compensare la art. 7 alin. (4)

	6.
	Art.14 alin. (1)
	SNGJ Dicasterial
	„Art. 14 - (1) În afara concediului de odihnă, personalul prevăzut la art. 1 alin. (1) are dreptul la concedii plătite, care nu se includ în durata concediului de odihnă, în cazul unor evenimente familiale deosebite, şi anume:
a) căsătoria - 5 zile lucrătoare;
b) căsătoria unui copil - 3 zile lucrătoare;
c) decesul soţului sau soţiei ori al unei rude sau afin de până la gradul al III-lea inclusiv – 10 zile lucrătoare;
d) controlul medical anual - o zi lucrătoare.”
	Concediul pentru doliu, cunoscut reprezintă un drept acordat angajaților pentru a face față pierderii unei persoane apropiate. Acest concediu este destinat să ofere sprijin angajaților într-un moment de grea încercare și să le permită să se ocupe de aspectele legate de înmormântare, comemorare și rezolvarea chestiunilor administrative asociate decesului.

Atunci când se confruntă cu pierderea unei persoane dragi, angajații au nevoie de timp și spațiu pentru a-și exprima durerea și a-și reface echilibrul emoțional. Concediul pentru doliu le oferă această oportunitate, permițându-le să se retragă temporar din mediul de lucru și să se concentreze pe procesul de înmormântare, ritualurile de doliu și reglarea chestiunilor legate de deces.

	7.
	Art. 16 alin. (1) lit. b)

	Parchetul de pe lângă Înalta Curte de Casație și Justiție
	Reformularea textului normativ sub forma:
      Personalul prevăzut la art. 1 alin. (1) are dreptul să beneficieze, la cerere, de concedii plătite pentru formare profesională în următoarele situații:
[..]

b) pentru ziua/zilele în care participă la concursul de promovare în funcţii de conducere sau la cel de promovare la instanţa/parchetul superior. 

	Reglementarea propusă este contrară art.173 alin.3 din Legea 11/2024, pentru că acesta prevede această formă de concediu DOAR pentru cele două tipuri de concurs de promovare indicate, nu și pentru cel din funcția de grefier cu studii medii în funcția de grefier cu studii superioare, reglementat la art.64 lit. c din lege. Totodată, legea permite acordarea acestui concediu DOAR pentru ziua/zilele participare la concurs, deci pentru susținerea acestuia, nu și pentru pregătirea sa.

	8.
	Art. 16 alin. (4)
	SNGJ Dicasterial
	„(4) Conducerea instituţiei poate respinge solicitarea persoanei în cauză dacă absenţa acesteia ar afecta activitatea instanței sau parchetului, cu excepția celor prevăzute la lit. b).”
	Interpretarea dată de CSM forţei juridice a Legii nr. 11/2024 nu poate fi primită întrucât prezentul regulament este un act normativ inferior dat în aplicarea Legii nr. 11/2024, ceea ce înseamnă că nu ar putea decât să dezvolte sau să detalieze dispoziţiile legii, şi nicidecum să creeze situaţii juridice noi. Fiind dat în baza şi în executarea unei legi, prezentul regulament nu poate modifica această lege – argumentele în drept pentru o astfel de concluzie regăsindu-se în art. 58 alin. (3) coroborat cu art. 78 din Legea nr. 24/2000 privind normele de tehnică legislativă; modificarea unui act normativ are loc numai printr-un act normativ de acelaşi nivel sau de un nivel superior, regulamentele fiind strict limitate la cadrul stabilit de actele pe baza şi în executarea cărora au fost emise.

	9.
	Art. 20 alin. (3)
	SNGJ Dicasterial
	„(3) Concediul fără plată poate fi acordat şi în alte cazuri decât cele prevăzute la alin. (1) şi (2), pe durata stabilită prin acordul părţilor. În cazul în care salariatul dorește revenirea din concediul fără plată mai repede decât data menționată inițial, acesta va face o cerere, pe care o va înainta președintelui instanței sau, după caz, de conducătorului parchetului.”
	Este un drept al salariaților, care va fi supus aprobării președintelui instanței sau, după caz, de conducătorului parchetului.

	10.
	Introducere capitol nou
	Grefier CA Galați
	[concediul de odihna suplimentar pentru situatii speciale]
(1) Salariatii care lucreaza in conditii grele, periculoase sau vatamatoare, nevazatorii, alte persoane cu handicap si tinerii in varsta de pana la 18 ani beneficiaza de un concediu de odihna suplimentar de cel putin 3 zile lucratoare.
(2) Numarul de zile lucratoare aferent concediului de odihna suplimentar pentru categoriile de salariati prevazute la alin. (1) se stabileste prin contractul colectiv de munca aplicabil si va fi de cel putin 3 zile lucratoare.
	Pentru a fi in concordanța cu Codul Muncii, art.147.

	11.
	Introducere capitol nou
	Grefier CA Galați
	[concediul pentru ingrijire]
(1) Angajatorul are obligaţia acordării concediului de îngrijitor salariatului în vederea oferirii de către acesta de îngrijire sau sprijin personal unei rude sau unei persoane care locuieşte în aceeaşi gospodărie cu salariatul şi care are nevoie de îngrijire sau sprijin ca urmare a unei probleme medicale grave, cu o durată de 5 zile lucrătoare într-un an calendaristic, la solicitarea scrisă a salariatului

	Pentru a fi in concordanța cu Codul Muncii, art.1521.

	12.
	Introducere capitol nou
	Grefier CA Galați
	[absențe pentru urgențe]
(1) Salariatul are dreptul de a absenta de la locul de muncă în situaţii neprevăzute, determinate de o situaţie de urgenţă familială cauzată de boală sau de accident, care fac indispensabilă prezenţa imediată a salariatului, în condiţiile informării prealabile a angajatorului şi cu recuperarea perioadei absentate până la acoperirea integrală a duratei normale a programului de lucru a salariatului.
(2) Absentarea de la locul de muncă prevăzută la alin. (1) nu poate avea o durată mai mare de 10 zile lucrătoare într-un an calendaristic.
(3) Angajatorul şi salariatul stabilesc de comun acord modalitatea de recuperare a perioadei de absenţă, precizată la alin. (1), în limita numărului de zile prevăzute la alin. (2).

	Pentru a fi in concordanța cu Codul Muncii, art.1522.

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)





